CELEX: 62020CN0454
Language: mt
Date: 2020-09-23 00:00:00
Title: Kawża C-454/20: Talba għal deċiżjoni preliminari mressqa mir-Rayonen sad Lukovit (il-Bulgarija) fit-23 ta’ Settembru 2020 – Proċeduri kriminali kontra AZ

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/25
            
         
      Talba għal deċiżjoni preliminari mressqa mir-Rayonen sad Lukovit (il-Bulgarija) fit-23 ta’ Settembru 2020 – Proċeduri kriminali kontra AZ
      (Kawża C-454/20)
      (2020/C 433/32)
      Lingwa tal-kawża: il-Bulgaru
      
         Qorti tar-rinviju
      
      Rayonen sad Lukovit
      
         Parti fil-proċeduri kriminali nazzjonali
      
      AZ
      
         Domandi preliminari
      
      
                  1)
               
               
                  Il-prinċipju ta’ nullum crimen, nulla poena sine lege jippermetti dispożizzjoni legali nazzjonali li, fir-rigward tal-istess att, f’dan il-każ is-sewqan ta’ vettura bil-mutur li ma tkunx debitament irreġistrata, tipprevedi kemm responsabbiltà amministrattiva u kemm responsabbiltà kriminali, mingħajr ebda kriterji li jippermettu gradazzjoni oġġettiva tal-perikolu għall-pubbliku?
               
            
                  2)
               
               
                  Fil-każ li l-Qorti tal-Ġustizzja tal-Unjoni Ewropea tagħti risposta fin-negattiv għall-ewwel domanda: x’setgħat legali għandha l-qorti nazzjonali sabiex tiżgura l-applikazzjoni effettiva tal-prinċipji tad-dritt tal-Unjoni?
               
            
                  3)
               
               
                  Il-possibbiltà proċedurali għall-qorti li teħles lill-persuna akkużata li wettqet reat billi timponilha sanzjoni amministrattiva tikkostitwixxi garanzija suffiċjenti kontra l-applikazzjoni diskrezzjonali tal-liġi?
               
            
                  4)
               
               
                  Piena li tinvolvi ċaħda tal-libertà għal perijodu li jista’ jilħaq sena hija proporzjonata, fis-sens tal-Artikolu 49(3) tal-Karta tad-Drittijiet Fundamentali tal-Unjoni Ewropea, fil-każ ta’ reat imwettaq minħabba s-sewqan ta’ vettura bil-mutur li ma kinitx debitament irreġistrata?